У паняцця ёсць і іншыя значэнні, гл. Нацыянальная галерэя.

**Нацыянальная галерэя мастацтва** (англ.: National Gallery of Art) — мастацкі музей у Вашынгтоне (ЗША) у парку Нацыянальная алея (англ.: National Mall).

У галерэі сабрана адна з лепшых калекцый мастацтва ў свеце. У экспазіцыі прадстаўлены творы мастацтва еўрапейскіх і амерыканскіх майстроў: карціны, скульптуры, малюнкі, фатаграфіі, графіка, прадметы дэкаратыўна-прыкладнога мастацтва.

Калекцыя налічвае каля 1200 карцін (асабліва шырока прадстаўлены палотны італьянскіх, французскіх і амерыканскіх майстроў), адзін з лепшых у свеце збораў жывапісу італьянскай Адраджэння, творы галандскага і іспанскага барока. Урадам ЗША галерэі былі перададзены 20 тыс. малюнкаў і акварэляў, якія адлюстроўваюць гісторыю амерыканскіх рамёстваў і народнага мастацтва.

Галерэя заснавана ў 1937 годзе Кангрэсам ЗША на аснове буйных прыватных калекцый Эндру Уільяма Мелана (таксама вылучыў 10 млн долараў ЗША на будаўніцтва будынка), Лесінга Дж. Розенвальда, Сэмуэла Генры Крэса і больш за 2000 скульптур, карцін, прадметаў дэкаратыўнага мастацтва і фарфоравых вырабаў з калекцыі Джозефа Уайдэнера, а таксама іншых калекцыянераў.

Будынкі
-------

Спадарожнікавы здымак будынкаў
Галерэі належаць два будынка, усходні будынак (англ.: East Building) і заходні будынак (англ.: West Building), злучаныя прасторным падземным пераходам. Заходні будынак (архітэктар Д. Р. Поўп) пабудавана ў неакласічным стылі з гіганцкім порцікам з калонамі і масіўным купалам, які нагадвае Пантэон (таксама як і іншы будынак Поўпа — Мемарыял Джэферсана ў Вашынгтоне), акрамя сіметрычных крылаў будынка. Усходні будынак (архітэктар І. М. Пей) — строга геаметрычны ў параўнанні з класіцызмам заходняга будынка. Зверху ён выглядае як злучаныя адна з адной прызмы.

Калекцыя
--------

Інтэр'ер заходняга будынка
У заходнім будынку знаходзіцца багатая калекцыя карцін і скульптур еўрапейскіх майстроў з часоў Сярэднявечча да канца XIX стагоддзя, а таксама працы амерыканскіх жывапісцаў да XX стагоддзя. Шэдэўры калекцыі ўключаюць творы Я. Вермера, Рэмбрандта, К. Манэ, В. Ван Гога, Леанарда да Вінчы.

Джынеўра Бенчы пэндзля Леанарда да Вінчы — адзін з шэдэўраў галерэі
Ва ўсходнім будынку сабраны творы сучаснага мастацтва (з канца XIX стагоддзя), у тым ліку працы П. Пікасао, А. Маціса, Д. Полака, Эндзі Уорхала, Р. Ліхтэнштэйна, А. Колдэра. У будынку апроч збору размяшчаюцца галоўныя офісы галерэі, даследчыя лабараторыі і цэнтр па спецыяльных даследаваннях выяўленчага мастацтва (англ.: Center for the Advanced Study in the Visual Arts, CASVA).

Да захаду ад заходняга будынка, па скрыжаванні 7-й вуліцы, размешчаны сад скульптур. У цэнтры саду плошчай 25 тыс. м² працуе вялікі фантан (узімку выкарыстоўваецца як каток), па перыметры акружаны каменнымі сядзеннямі. Вакол яго ўстаноўлены скульптуры такіх майстроў, як Х. Міро, Л. Буржуа, Э. Гімара.

Зноскі
------

1. 1 2 3  National Gallery of Art // Union List of Artist Names Праверана 27 верасня 2021.<a href='https://wikidata.org/wiki/Track:Q110250907'></a><a href='https://wikidata.org/wiki/Track:Q2494649'></a>
2. 1 2  Highlights of the History of the National Gallery of Art Праверана 27 верасня 2021.
3. ↑  United States. Congress // Union List of Artist Names Праверана 27 верасня 2021.<a href='https://wikidata.org/wiki/Track:Q110250907'></a><a href='https://wikidata.org/wiki/Track:Q2494649'></a>
4. ↑  Art's most popular: Exhibition and museum visitor figures 2019 // *The Art Newspaper* — 2020. — Vol. XXIX, Iss. 322. — ISSN 0960-6556<a href='https://wikidata.org/wiki/Track:Q98930825'></a><a href='https://wikidata.org/wiki/Track:Q2331628'></a>
5. ↑  Art's most popular: Exhibition and museum visitor figures 2021 // *The Art Newspaper* — 2022. — ISSN 0960-6556<a href='https://wikidata.org/wiki/Track:Q113437655'></a><a href='https://wikidata.org/wiki/Track:Q2331628'></a>
6. ↑  National Gallery of Art — Infopease.com  (англ.)

Спасылкі
--------

|  |  |
| --- | --- |
| commons: | Нацыянальная галерэя мастацтва на Вікісховішчы |

* Афіцыйны сайт Нацыянальнай галерэі мастацтва  (англ.)
* Анлайн-галерэя твораў з калекцыі музея Архівавана 22 кастрычніка 2012.  (англ.)

|  |  |
| --- | --- |
| ⚙️   У сацыяльных сетках | Facebook · LinkedIn · Твітэр |
| Фота, відэа і аўдыё | Instagram · SoundCloud · YouTube |
| Тэматычныя сайты | GitHub |
| Слоўнікі і энцыклапедыі | Вялікая кiтайская · Вялікая кiтайская · Вялікая нарвежская · Вялікая расійская (старая версія) · Britannica (онлайн) · Brockhaus |
| 

| Нарматыўны кантроль |
| --- |
| BIBSYS: 98027020 · BNC: a10129509 · BNE: XX244892 · BNF: 118666319 · CiNii: DA00236222 · CONOR: 334462051 · GND: 1003319-1 · ISNI: 0000 0001 2375 3994 · LCCN: n79054426 · LNB: 000023317 · Microsoft: 1281773123 · NDL: 00811580 · NKC: kn20020419021 · NLA: 36099676 · NLG: 251771 · NLP: A2503358X · NSK: 000107644 · NUKAT: n97003621 · PTBNP: 123214 · LIBRIS: 252854 · SUDOC: 026415127 · VIAF: 157699250 · ULAN: 500115983 |

 |